Linkoln (film, 2012)
Linkoln — Stiven Spilberqin ərsəyə gətirdiyi epix tarixi dram filmi. Filmdə Deniel Dey-Lüis ABŞ prezidenti Abraham Linkolnu, Selli Fild isə Meri Todd Linkolnu canlandırır. Film Abraham Linkolnun həyatının son dörd ayını əhatə edir. Filmin çəkilişləri 17 oktyabr 2011-ci ildə başladı və həmin il 19 dekabrda bitdi. 8 oktyabr 2012-ci ildə filmin Nyu-York Film Festivalında premyerası baş tutdu. Film kritiklər tərəfindən çox təriflər aldı. Əsas müzakirə mövzularından biri isə Deniel Dey-Lüisin yaratdığı obraz idi, hansı ki, ona həm Qızıl Qlobus və Oskar mükafatı qazandırdı. Ümumilikdə film yeddi sahə üzrə Qızıl Qlobusa və 12 sahə üzrə Oskar mükafatına nominasiya oldu. Film 275 milyon dollardan çox gəlir gətirdi.